Public procurement notice: Contract Notice
Published: 2024-07-01
Region: EL303
Contract type: Services
Procedure: Open procedure
CPV classification: 72000000 | 72262000: Software development services
Estimated value: 2150000 EUR
Submission deadline: 2024-07-05
Award criteria: quality, price
EU fund: eu-funds

Technical requirements: Μετάβαση του Πληροφοριακού Συστήματος ΕΡΓΑΝΗ σε αρχιτεκτονική και περιβάλλον νεφοϋπολογιστικών υποδομών
Εγγραφή σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2020, 2021, 2022), κατ’ ελάχιστον ίσο με το 100% του προϋπολογισμού του υπό ανάθεση Έργου μη περιλαμβανομένου του ΦΠA.
Σε περίπτωση που οικονομικός φορέας δραστηριοποιείται για χρονικό διάστημα μικρότερο των τριών (3) τελευταίων οικονομικών χρήσεων (2020, 2021, 2022), τότε ο μέσος γενικός ετήσιος κύκλος εργασιών για όσες οικονομικές χρήσεις δραστηριοποιείται, θα πρέπει να είναι κατ’ ελάχιστον ίσος με το 100% του προϋπολογισμού του υπό ανάθεση Έργου μη περιλαμβανομένου του ΦΠA.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
Να έχουν ολοκληρώσει επιτυχώς τα τελευταία πέντε (5) έτη μέχρι την ημερομηνία κατάθεσης των προσφορών, τουλάχιστον δύο (2) έργα τα οποία να αφορούν σε σχεδιασμό και ανάπτυξη (αρχική ή επέκταση) ή/και υποστήριξη και εξελικτική συντήρηση Πληροφοριακού Συστήματος αντίστοιχης πολυπλοκότητας και χαρακτηριστικών, με το αντικείμενο της παρούσας. Τα Πληροφοριακά Συστήματα αυτά θα πρέπει να διαθέτουν το σύνολο των εξής χαρακτηριστικών:
•	Παροχή ηλεκτρονικών υπηρεσιών προς επιχειρήσεις, επιπέδου ηλεκτρονικοποίησης τουλάχιστον 3 (Αμφίδρομη αλληλεπίδραση: Επεξεργασία εντύπων, συμπεριλαμβανομένης και της ταυτοποίησης)
•	Αποκατεστημένη αμφίδρομη διαλειτουργικότητα με ένα ή παραπάνω τρίτα πληροφοριακά συστήματα μέσω τεχνολογίας web services 
•	Ενεργοί χρήστες της τάξης των 10.000 τουλάχιστον 
•	Παρακολούθηση Ροών Εργασίας 
•	Λειτουργικότητα πρόσβασης για κάθε χρήστη στα στοιχεία που τον αφορούν
•	Υποδοχή και διαχείριση κατά μέσο όρο τουλάχιστον 50.000 υποβολών από εξωτερικούς χρήστες σε μηνιαία βάση 
Έως δύο από τα ανωτέρω έργα θα πρέπει να έχουν αθροιστικά καθαρή συμβατική αξία τουλάχιστον το 50% του προϋπολογισμού της παρούσας σύμβασης άνευ ΦΠΑ. Σε περίπτωση που κάποιος υποψήφιος Ανάδοχος έχει υλοποιήσει έργα, όπως αναφέρεται παραπάνω, ως μέλος ένωσης εταιρειών, για την ικανοποίηση του κριτηρίου του προϋπολογισμού προσμετράται μόνο το συμβατικό τίμημα που αντιστοιχεί στο ποσοστό συμμετοχής του στην ένωση.
Επιτυχής ολοκλήρωση ενός Έργου νοείται η εντός χρονοδιαγράμματος, προϋπολογισμού και  προδιαγραφών ποιότητας υλοποίηση ενός έργου. 
Σε περίπτωση ένωσης οικονομικών φορέων, οι παραπάνω ελάχιστες απαιτήσεις   θα πρέπει να καλύπτονται αθροιστικώς από όλα τα μέλη της ένωσης (άρθρο 19 παρ. 2 εδ. γ' ν. 4412/2016).
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να διαθέτουν Ομάδα Έργου με στελέχη με επαρκείς σχετικές ικανότητες και δεξιότητες για την υλοποίηση του Έργου, η οποία να αποτελείται τουλάχιστον από τους παρακάτω key Experts:
1.	Έναν (1) Υπεύθυνο έργου ο οποίος να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε Διαχείριση Έργων Πληροφορικής 
2.	Έναν (1) Αναπληρωτή υπεύθυνο έργου ο οποίος να διαθέτει Πανεπιστημιακό Τίτλο Σπουδών και τουλάχιστον 3ετή επαγγελματική εμπειρία σε Διαχείριση Έργων Πληροφορικής
3.	Έναν (1) Υπεύθυνο διασφάλισης ποιότητας ο οποίος να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία στον έλεγχο ποιότητας έργων Πληροφορικής.
4.	Δύο (2) υπεύθυνους ανάπτυξης εφαρμογών, οι οποίοι να διαθέτουν Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία ή 10ετή επαγγελματική εμπειρία (ελλείψει τίτλου σπουδών) σε ανάλυση, σχεδιασμό, υλοποίηση  πληροφοριακών συστημάτων 
5.	Έναν (1) Υπεύθυνο Υποστήριξης, ο οποίος να διαθέτει Πανεπιστημιακό Τίτλο Σπουδών και τουλάχιστον 3ετή επαγγελματική εμπειρία ή 5ετή επαγγελματική εμπειρία (ελλείψει τίτλου σπουδών) σε παροχή υπηρεσιών υποστήριξης σε έργα πληροφορικής.
6.	Πέντε (5) στελέχη, αναλυτές εφαρμογών ή/και Μηχανικοί ανάπτυξης λογισμικού, με 3ετή τουλάχιστον εμπειρία ή 5ετή επαγγελματική εμπειρία (ελλείψει τίτλου σπουδών) σε ανάλυση, σχεδιασμό, υλοποίηση, πληροφοριακών συστημάτων.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από όλα τα μέλη της ένωσης.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με:
•	ISO 9001:2015 για τη Διαχείριση της Ποιότητας ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών και υπηρεσιών πληροφορικής
•	ISO 27001:2013 για την Ασφάλεια των Πληροφοριών ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών και υπηρεσιών πληροφορικής 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από όλα τα μέλη της Ένωσης.
Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται. 
Ειδικά, όσον αφορά τα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με τη σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνον εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.  Τα  φυσικά πρόσωπα που δηλώνονται από τον προσφέροντα στην Ομάδα Έργου και δεν αποτελούν ίδιους πόρους του προσφέροντος, κατά την παρ. 2.2.6.[Ι].γ της παρούσας, αποτελούν τρίτους, στην ικανότητα των οποίων στηρίζεται ο οικονομικός φορέας και απαιτείται η υποβολή διακριτών ΕΕΕΣ και των σχετικών αποδεικτικών μέσων, κατά τα ειδικότερα οριζόμενα στην παρούσα. 
Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι  εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης. 
Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.
Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3.. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από τη σχετική ηλεκτρονική πρόσκληση από τη σχετική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.
Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.